เป็นประมาน1ปีแล้วคะนึกว่ามันจะหายเอง​ เลยไม่ได้รักษาอะไรพอนานไปมันเริ่มใหญ่ขึ้น​ เห็นได้ชัด​ ลามไปขึ้นที่มือบ้าง​ หน้าผากบ้าง จะเป็นอะไรมากไหมค่ะแล้วรักษา​ยังไงบ้างค่ะ
สวัสดีค่ะ ตุ่มคันที่หน้าผาก อาจมีสาเหตุจาก1.ตุ่มแพ้จากการสัมผัส เช่น สบู่ โลชั่น น้ำหอม2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ3. เชื้อราที่ผิวหนัง4. ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อยหากเป็นมาเรื้อรัง ลุกลาม มีลักษณะของการติดเชื้อเช่นมีเลือดหรือน้ำหนองไหล ตุ่มบวม ร้อน และเจ็บ ควรไปพบแพทย์เพื่อตรวจเพิ่มเติม การรักษาขึ้นกับสาเหตุค่ะ ถ้าเป็นกลุ่มผิวหนังอักเสบควรได้ยาทาในกลุ่มสเตียรอยด์ แต่ถ้าเป็นการติดเชื้อราจะต้องใช้ยาฆ่าเชื้อราทาเฉพาะที่ค่ะการดูแลตัวเองเบื้องต้น ไม่ไปแกะเกาตุ่ม รับประทานยาแก้คันกลุ่มต้านฮิสตามีน หลีกเลี่ยงสารที่สงสัยว่าแพ้หรือรู้สึกว่าใช้แล้วเป็นมากขึ้นเช่นสบู่หรือโลชั่น ใช้น้ำเปล่าสะอาดล้างทำความสะอาดวันละ 2 ครั้ง หลีกเลี่ยงแดดหรือที่ๆอากาศร้อนจัด เพราะเหงื่อและแสงแดดอาจเป็นตัวกระตุ้นให้ตุ่มคันแย่ลงได้